સામગ્રી: પોલીસે કંઈક ઉપર પ્રમાણેનો જ દાવો કર્યો હતો. ભીમા કોરેગાંવ હિંસા કેસમાં રિવૉલ્યૂશનરી રાઇટર્સ ઍસોસિએશનના વરવરા રાવ સહિત નવની ધરપકડ થઈ હતી. તેઓ એક વર્ષ પછી હજીય જેલમાં છે. 

તેમની જામીન અરજીઓ વિવિધ અદાલતોએ એકથી વધુ વાર નકારી દેવામાં આવી છે. કેટલાક કેસોમાં સુનાવણી અને ચુકાદા મુલતવી રાખવામાં આવ્યા છે.

આ કેસોમાં સુનાવણી મુલતવી રહી હોય તે વાત હવે જાણે કેસનો કાયમી હિસ્સો બની ગઈ હોય તેમ લાગે છે.  

પકડાયેલા કાર્યકરોના પરિવારજનો સવાલો પૂછી રહ્યા છે કે યોગ્ય સુનાવણી અને જામીન વિના તેમને ક્યાં સુધી જેલમાં રાખવામાં આવશે.

આ સંદર્ભમાં ભીમા કોરેગાંવ કેસમાં અત્યાર સુધીમાં શું થયું છે તેના પર એક નજર કરીએ.

તોફાનો અને સામાજિક કાર્યકરોની ધરપકડ

સુધા ભારદ્વાજ

ભીમા કોરેગાંવમાં 1 જાન્યુઆરી, 2018 ના રોજ હિંસા ફાટી નીકળી હતી.

પૂણે નજીક આવેલા ભીમા કોરેગાંવમાં 200 વર્ષ પહેલાં પેશ્વાઓ સામે દલિતોની જીત થઈ હતી, તેની ઉજવણીના કાર્યક્રમ વખતે તોફાનો ફાટી નીકળ્યાં હતાં.  

તોફાનોમાં એકનું મોત થયું હતું અને કેટલાક લોકો ઘાયલ થયા હતા. ઘાયલોમાં કેટલાક પોલીસ કર્મચારીઓ પણ હતા.

તોફાનો પછી શરૂઆતમાં, હિંદુ સંગઠનોના હોદ્દેદારો સંભાજી ભીડે અને મિલિંદ એકબોટે સામે હિંસા ભડકાવવાનો કેસ દાખલ થયો હતો. 

મિલિંદ એકબોટેની પણ ધરપકડ કરવામાં આવી હતી, પરંતુ બાદમાં તેને જામીન મળી ગયા હતા. સંભાજી ભીડે હજી સુધી લાપતા છે.

પુરાવાનો આધાર

કોરેગાંવ ભીમા

બાદમાં આ કેસમાં જૂન 2018ના પ્રારંભમાં મુંબઈ, નાગપુર અને દિલ્હીમાંથી અન્યોની ધરપકડ થઈ હતી. મુંબઈના રિપબ્લિકન પેન્થર્સ જાતીય અનાતચી ચળવળ (આરપી)ના નેતા સુધીર ધવલે, નાગપુરના માનવાધિકારના કેસ લડતા વકીલ સુરેન્દ્ર ગાડલિંગ, દિલ્હીમાં રહેતા કાર્યકરો રોના વિલ્સન, નાગપુર યુનિવર્સિટીના પ્રોફેસર શોમા સેન, પ્રાઇમ મિનિસ્ટર રૂરલ ડેવલપમૅન્ટ ફેલોશીપ (પીએમઆરડીએફ)ના ભૂતપૂર્વ ફેલો મહેશ રાઉતની ધરપકડ થઈ હતી. 

પોલીસ દાવા મુજબ આ લોકો શહેરી વિસ્તારોમાં રહીને કામગીરી કરી રહેલા ટોચના માઓવાદી છે. પોલીસે તેમના નિવાસસ્થાને તલાશી પણ લીધી હતી.

પોલીસના જણાવ્યા અનુસાર તલાશી દરમિયાન આ લોકોના ઘરોમાંથી ઇલેક્ટ્રોનિક ગૅજેટ્સ, સીડી અને અન્ય દસ્તાવેજો મળ્યા હતા. તેને કબજે કરીને તપાસ માટે પૂણે ફોરેન્સિક લૅબોરેટરીમાં મોકલવામાં આવ્યા હતા.

પોલીસના જણાવ્યા અનુસાર જપ્ત થયેલા દસ્તાવેજો તપાસાયા ત્યારે તેમાંથી રાજીવ ગાંધીની જેમ જ વડા પ્રધાન નરેન્દ્ર મોદીની હત્યાનું...\nઅગાઉની સામગ્રીનો સારાંશ નીચે મુજબ કરી શકાય છે:
"પૂણે પાસેના ભીમા કોરેગાંવમાં હિંસા થઈ તેમાં માઓવાદી સામેલ હતા. તપાસમાં વડા પ્રધાન નરેન્દ્ર મોદીની હત્યાના કાવતરાની પણ જાણ થઈ હતી. ભીમા કોરેગાંવ હિંસામાં પકડાયેલા લોકો વડા પ્રધાનની હત્યાનું કાવતરું ઘડી રહ્યા હતા."